Forretningsprosess

En forretningsprosess eller forretningsmetode er en samling av relaterte, strukturerte aktiviteter eller oppgaver som produserer en bestemt tjeneste eller produkt (tjene et bestemt mål) for en bestemt kunde eller kunder. En forretningsprosess kan visualiseres med flytskjema som en sekvens av aktiviteter.

Forretningsprosesser handler om hva virksomheten gjør eller ønsker å gjøre. Det er viktig for en hver virksomhet å definere sine forretnings- eller virksomhetsprosesser (basert på mål, hensikt og strategier) og så definere disse som ledelses-, operasjonelle eller støtteprosesser.

Vi snakker om tre typer forretnings-/virksomhetsprosesser:
 Ledelsesprosesser som virksomhetsstyring og strategisk ledelse.
 Operasjonelle prosesser som utgjør kjernevirksomheten og skaper den primære verdistrømmen. Typiske operasjonelle prosesser for en produksjons- og salgsbedrift er bearbeiding & produksjon, reklame & markedsføring og salg.
 Støtteprosesser som innkjøp & logistikk, regnskap & finansiell støtte, personaladministrasjon, rekruttering, prosess & prosjektstyring, forskning & utvikling, kunnskapsforvaltning, kundestøtte & teknisk hjelp.

Det finnes ingen eksakt fasit, for noen organisasjoner vil støtteprosesser være operasjonelle prosesser og vica versa. Mål og hensikt med virksomheten er utgangspunktet.

God oversikt over de ulike forretningsprosesser og hvor sentrale og viktige de er – hvilken betydning de har for kundens eksistens – er et utgangspunktet for å forstå behovet for forretningstjenester.

Litteratur 
 Thomas Davenport (1993). Process Innovation: Reengineering work through information technology. Harvard Business School Press, Boston
 Michael Hammer and James Champy (1993). Reengineering the Corporation: A Manifesto for Business Revolution, Harper Business
 Rummler & Brache (1995). Improving Performance: How to manage the white space on the organizational chart. Jossey-Bass, San Francisco
 Henry J. Johansson et al. (1993). Business Process Reengineering: BreakPoint Strategies for Market Dominance. John Wiley & Sons

Prosess
Organisasjonsteori